তৃণমূলের অঞ্চল সহ-সভাপতিকে পিটিয়ে খুনের চেষ্টার অভিযোগ! গ্রেফতার ৪

সন্দেশখালি: তৃণমূলের (Trinamool Congress) অঞ্চল সহ-সভাপতিকে পিটিয়ে খুনের চেষ্টার অভিযোগ। এই ঘটনায়  গ্রেফতার তিনজন। সন্দেশখালির (Sandeshkhali) খুলনা এলাকার ঘটনা। জমি সংক্রান্ত সমস্যাকে কেন্দ্র করে তোলা না দেওয়ায় এই মারধর বলে অভিযোগ আক্রান্তের পরিবারের। অভিযোগ, হামলার সময় আগ্নেয়াস্ত্র ছিল অভিযুক্তদের হাতে। সূত্রের খবর, গ্রেফতার হওয়া তিন অভিযুক্তের মধ্যে একজন নিজেকে সাংবাদিক বলে পরিচয় দিত। যদিও সে ভুয়ো সাংবাদিক বলেই দাবি আক্রান্তের পরিবারের।

উত্তর ২৪ পরগনার বসিরহাট মহকুমা সন্দেশখালির খুলনা এলাকার রণজিৎ দাস প্রাক্তন তৃণমূলের পঞ্চায়েত মেম্বার। এবং এই মুহূর্তে খুলনা তৃণমূল অঞ্চল সহ-সভাপতি তিনি। শুক্রবার সকালে রনজিত দাস বাইক নিয়ে যাচ্ছিল সেই সময় তাঁকে রাস্তায় ধরে লাঠি সহ লোহার রড দিয়ে বেধড়ক মারধর করে সুকান্ত দাস ও তার পরিবারের কয়েকজন। রক্তাক্ত অবস্থায় তাকে স্থানীয়রা ছুটে এসে উদ্ধার করে প্রথমে খুলনা হাসপাতালে নিয়ে যায়,  সেখানে তার অবস্থার অবনতি হলে তাকে বসিরহাট হাসপাতালে স্থানান্তরিত করেছে। রঞ্জিত দাসের পরিবারের অভিযোগ, একটা জমি নিয়ে বেশ কিছুদিন ধরে গন্ডগোল হচ্ছিল। সেই ঘটনাকে কেন্দ্র করে প্রায় সময় এই সুকান্ত দাস রঞ্জিত দাসের কাছ থেকে টাকা পয়সা নিত। গত কয়েকদিন আগে ওই জমি সংক্রান্ত সমস্যাকে কেন্দ্র করে ৪ লক্ষ টাকা চায় রঞ্জিত দাসের কাছে। কিন্তু রঞ্জিত দাস সেই টাকা দিতে অস্বীকার করায় আজ সকালে তাঁর ওপর সুকান্ত দাস এবং তারঁ পরিবারের কয়েকজন হামলা চালায় বলে অভিযোগ। লাঠি ও লোহার রড দিয়ে এলোপাথাড়ি মারধর করার অভিযোগ রঞ্জিত দাসকে। রক্তাক্ত অবস্থায় রঞ্জিত দাস কে প্রথমে খুলনা হাসপাতাল এবং তারপর বসিরহাট হাসপাতালে স্থানান্তরিত করা হয়েছে বলে জানা যায়।

আরও পড়ুন: প্রেমের ফাঁদে ফেলে চাকরির প্রতিশ্রুতি! ভাড়া বাড়ি থেকে গ্রেফতার যুবক

অভিযোগ পত্রে উল্লেখ করা হয়েছে, সুকান্ত দাসের হাতে আগ্নেয়াস্ত্র ছিল। যদিও, এি ঘটনার পর রঞ্জিত দাসের পরিবারের পক্ষ থেকে সন্দেশখালি থানায় অভিযোগ দায়ের করা হয়েছে। অভিযোগের ভিত্তিতে সুকান্ত দাস সহ তিনজনকে গ্রেফতার করেছে সন্দেশখালি থানার পুলিশ ।